
En les resolucions de la IX Assemblea Nacional d'Endavant, vam 
plantejar una anàlisi de conjuntura nacional i un seguit de propostes 
polítiques tant per al conjunt dels Paisos Catalans com per a 
cadascun dels territoris. El present document desenvolupa la tàctica 
política per als pròxims mesos en relació amb la conjuntura del 
Principat de Catalunya, a partir dels elements debatuts i aprovats en 
l'Assemblea Nacional. 

L'AUTODETERMINACIÓ ÉS UNA REVOLUCIÓ POLÍTICA 


La pràctica del dret d'autodeterminació ha significat, des de les 
seves — primeres — expressions, —Uuna — força — revolucionària, 
transformadora, capaç d'ensorrar imperis, acabar amb estats 
fonamentats en una dominació injusta i fer avançar la sobirania 
popular, la igualtat individual i col.lectiva i la democràcia real en 
mans de la majoria del poble. Tant el dret com el principi 
d'autodeterminació, des de les seves primeres formulacions, han 
estat absolutament temuts per les classes dominants i pels estats 
consolidats per una raó ben senzilla: exercir l'autodeterminació 
implica la possibilitat de la plena independència nacional i, per tant, 
també la possibilitat de capgirar les relacions d'autoritat i de 
dominació social imposades per les elits pròpies i foranes en el 
terreny econòmic, polític i social. 


Un dels objectius estratègics de l'Esquerra Independentista és 
l'exercici de l'autodeterminació dels Paisos Catalans com a pas cap a 
la plena independència nacional. Exercir l'autodeterminació 
significa, en l'estat actual de coses, materialitzar una autèntica 
revolució política. Fins i tot pensant únicament en l'exercici del dret 
d'autodeterminació per al Principat de Catalunya, tal com ho fa el 
processisme i probablement també una part de l'Esquerra 
Independentista, només és possible fent una revolució política que 
modifiqui, al mateix temps, el tipus de relacions socials i 
econòmiques sostingudes en l'arquitectura institucional de l'Espanya 
de les autonomies. 

És ben senzill: només es pot exercir l'autodeterminació als Paisos 
Catalans mitjançant un trencament absolut amb la legalitat 
instituida del regne d'Espanya i amb l'ordenament fixat per la Unió 
Europea, en un moment de ruptura amb els fonaments institucionals 
de l'Estat i amb la confrontació i desobediència oberta de totes 
aquelles accions legals i polítiques considerades injustes i 
repressives. La lògica de l'exercici d'autodeterminació que va de la 
llei a la llei, de la superioritat de la legalitat catalana i de l'empara de 
la legislació internacional desenfoca el fet essencial de l'exercici de 
l'autodeterminació: es tracta d'una questió de lluita pel poder, de 
lluita per la sobirania i de mobilització d'un poble, i no pas d'una 
questió jurídica, legal ni formal. Per tant, per molt que els diversos 
tractats de les Nacions Unides sobre drets humans reconeguin el 
dret dels pobles a l'autodeterminació, allò fonamental per a exercir 
l'autodeterminació, tal com s'ha constatat en diverses ocasions, és 
tenir un poble organitzat i disposat a mobilitzar-se fins a les 
darreres conseqiències per a determinar lliurement el seu estatus 
polític i el seu desenvolupament econòmic, social i cultural. 

BALANÇ CRÍTIC DEL DARRER MIG ANY 


Han passat sis mesos d'ençà de l'1 d'octubre, quan una majoria de la 
societat catalana al Principat de Catalunya va exercir el dret 
d'autodeterminació en un referèndum. El resultat va ser clar, 
incontestable, de la mateixa manera que ho van ser la potència de 
la mobilització i l'organització populars per l'autodeterminació i la 
independència. Aquest resultat havia de ser portat a la pràctica en 
termes polítics, materialitzat, per aquell govern de la Generalitat, 
presidit per Carles Puigdemont, que havia convocat legalment un 
referèndum d'autodeterminació —cal recordar-ho— de caràcter 
vinculant. Per tant, en consonància amb el que s'havia dit que es 
faria, la proclamació de la República Catalana hauria d'haver anat 
acompanyada de l'aprovació de tot un seguit de mesures, els decrets 
de la nova República, destinats a fer-la efectiva i a formalitzar i 
comunicar la ruptura amb la monarquia espanyola. La força de la 
mobilització popular, tant el dia del referèndum com el de la vaga 
general del 3 d'octubre, avalava clarament l'opció de la ruptura 
republicana i, al mateix temps, obria la possibilitat d'una defensa 
popular d'aquesta república a través de la desobediència i la 
confrontació amb l'Estat. La vaga posterior, del 8 de novembre, va 
tornar a certificar que existia Una voluntat popular massiva 
disposada a sostenir una ruptura republicana a través de l'acció 
col.lectiva, pràctica, organitzada i obertament combativa. Com és 
prou conegut, el 27 d'octubre s'optà per fer un gest de ruptura 
simbòlica en seu parlamentària sense cap voluntat d'acompanyar-lo 
d'una acció política pràctica de tipus governamental ni, encara 
menys, de l'activació de la mobilització popular necessària per a 

convertir aquest gest simbòlic en una disputa oberta, sobre el 
terreny, amb la força de la gent i contra el poder de l'Estat. 


Les conseguències d'haver malbaratat aquell capital polític 
fonamentat en la mobilització popular han estat nefastes. La falta 
de voluntat política rupturista que ha caracteritzat l'acció del 
sobiranisme governamental després del 27 d'octubre i després de 
les eleccions del 21-D, ja amb la imposició del 155, han conduit a 
reduir la potència política sorgida d'haver exercit l'autodeterminació 
l'1 d'octubre, d'haver fet guanyadora l'opció independentista, d'haver 
materialitzat dues vagues generals de ruptura republicana i d'haver 
proclamat, finalment, la República Catalana en seu parlamentària. El 
resultat d'aquesta falta de decisió política, per acció o omissió, ha 
tendit a neutralitzar i rebaixar la força de la mobilització popular 
independentista per a canalitzar-la cap a un terreny de joc, el de la 
defensa de les institucions autonòmiques, que no permet en cap cas 
desplegar la República Catalana. 


Per contra, la negativa a canalitzar la força política de l'1 d'octubre 
per a disputar obertament el projecte independentista de República 
Catalana al poder d'un estat regressiu, protofeixista, anticatalà i 
edificat en l'antidemocràcia ha fet que el sobiranisme governamental 
assumeixi una agenda política sostinguda en: 


a) La fal-làcia de la recuperació d'unes institucions autonòmiques 
sense ni tan sols tenir competències autonòmiques, des de ben 


abans de l'aplicació del 155. 


b) La lògica antirepressiva com a criteri central per a fixar 
l'estratègia política independentista. 


c) El miratge que la negociació amb l'Estat és possible en vista a un 
referèndum pactat que permeti una autodeterminació lovv cost. 

d) La progressiva substitució de la demanda de l'exercici de 
l'autodeterminació i de la sobirania per la demanda del 
reconeixement dels drets i les llibertats civils, que, deslligades 
l'una de l'altra, desdibuixen l'estat actual del conflicte contra el 
Regne d'Espanya que afecta el poble català. 

ON SOM I ON VOLEM ANAR2 


Octubre va obrir un escenari amb possibilitats per al desbordament 
polític, capaç de generar escenaris incontrolables per on es 
poguessin escolar la ruptura i la desobediència. Després de no haver 
defensat la República proclamada el 27 d'octubre i d'haver acatat les 
eleccions del 155, aquestes possibilitats es van allunyar. 


L'independentisme al Principat no està en disposició de 
materialitzar una república independent de forma imminent. Va 
deixar escapar l'oportunitat de l'octubre i les direccions polítiques 
dels sectors majoritaris han optat per una estratègia a mitjà termini 
d'aconseguir un referèndum pactat. 


Ara bé, l'independentisme d'arrel popular té encara la capacitat de 
mantenir oberta la confrontació democràtica amb l'Estat i 
sotmetre'l a un desgast i a unes contradiccions que mostrin La seva 
veritable cara. Alhora, el replegament autoritari d'aquest estat i 
l'assumpció de mesures recentralitzadores i neoliberals en les 
autonomies espanyoles en què es troben dividits la major part dels 
Paisos Catalans ens brinden l'opció de poder construir un projecte 
polític veritablement nacional. És a dir, hi ha les condicions per a 
construir un nou escenari encara més potent que el del passat 
octubre, i no circumscrit exclusivament a les fronteres 
autonòmiques del Principat de Catalunya. 


Ara mateix, el potencial més gran que tenim com a projecte polític és 
la capacitat de mantenir i intensificar el conflicte amb l'Estat 

espanyol, no només a Catalunya sinó arreu dels Paisos Catalans, a 
partir de la denúncia dels límits del sistema autonòmic. L'aprovació 
de la pròrroga dels Pressupostos Generals de l'Estat, amb unes 
retallades de 353 milions d'euros menys per al País Valencià, 780 
milions d'euros menys per al Principat de Catalunya i 67,3 milions 
d'euros menys per a les llles Balears, precaritzarà encara més les 
condicions materials de vida de les treballadores i de les dones, en 
major mesura, i acabarà de certificar les eines autonòmiques com a 
eines inútils per a garantir-nos una vida digna. L'agressivitat amb la 
qual l'Estat espanyol es recentralitza, a través de la laminació de les 
minses autonomies, amb la finalitat d'enfortir el projecte 
nacionalista espanyol i preservar els interessos econòmics de l'IBEX 
35 i de les grans oligarquies ens ho ha de poder facilitar. 


La tasca actual de l'independentisme al Principat, en la qual 
l'esquerra independentista té un paper fonamental, és la de 
mantenir oberta aquesta confrontació, evitar qualsevol escenari de 
pacte en la perspectiva d'un nou encaix polític dins l'Estat i treballar 
per construir un nou escenari de ruptura en clau nacional. 


L'anterior escenari de ruptura es va construir a partir de la presa de 
consciència independentista de les bases de l'autonomisme i dels 
intents de les elits polítiques del catalanisme per a canalitzar 
aquesta presa de consciència. Això significava arrossegar part de la 
cultura política de l'autonomisme, des de la manca de projecte 
nacional per als Paisos Catalans fins a la sacralització de les 
institucions. 


El nou escenari de ruptura s'haurà de construir sobretot a partir d'un 
programa polític d'unitat popular i de la conformació d'un bloc de 
ruptura. El programa polític d'unitat popular ha de situar la 
recuperació de sobiranies, la defensa de drets i l'exercici de 
l'autodeterminació com les reivindicacions essencials per a poder fer 
front als atacs contra els drets nacionals i socials de les classes 

populars dels Paisos Catalans, que anirà duent a terme un estat cada 
vegada més bunqueritzat. El bloc de ruptura s'ha de conformar en 
funció d'una estratègia que, en comptes d'atrapar aquestes 
reivindicacions en els entramats institucionals de l'Estat, les vehiculi 
a través del moviment popular, el contrapoder i la idea essencial que 
no hi ha canvi sense una veritable revolució política. l aquests 
escenaris s'han de construir en l'àmbit nacional dels Paisos 
Catalans, a partir d'un projecte nacional. 


Ara mateix, és impossible generar cap alternativa política prenent 
com a centre de gravetat el parlament autonòmic. L'alternativa 
política només és possible generar-la des de la mobilització popular i 
l'autoorganització política fora de les institucions i contra la lògica 
d'aquestes. La tasca parlamentària continua essent necessària com 
a eina d'intervenció política, però no serà a partir d'ella que podrem 
fer néixer l'alternativa política d'unitat popular que el nostre poble 
necessita. Això significa -i aquest document n'és una aportació- que 
cal reflexionar a fons sobre quina ha estat i quina ha de ser a partir 
d'ara la nostra estratègia parlamentària per, precisament, treure el 
centre de gravetat polític fora de les institucions. 


En aquest sentit, creiem que la feina de l'esquerra independentista 
en relació amb l'escenari polític del Principat de Catalunya en la 
pròxima etapa s'ha de basar en: 


- Reivindicar la mobilització de masses experimentada l'1 d'octubre 
com a base de la lluita popular per a l'alliberament nacional, de 
classe i feminista dels Paisos Catalans. 


- Fer un treball polític destinat a mantenir obert el conflicte 


democràtic amb l'Estat i a combatre els intents d'obertura de 
negociacions per a un nou encaix a Espanya. 

- Construir un programa polític de la Unitat Popular, basat en 
l'exercici de l'autodeterminació, la recuperació de drets i sobiranies i 
la construcció d'una societat feminista. 


- Treballar per la construcció i l'eixamplament del moviment 
popular per a la independència a partir de mesures que milloren les 
condicions materials de vida de la classe treballadora i de les 
classes populars. 


- Exercir una lluita parlamentària destinada a demostrar la manca 
de sobirania de les institucions autonòmiques. 


- Continuar el desplegament del municipalisme d'Unitat Popular 


arreu dels Paisos Catalans a partir de la cultura política generada 
en la darrera dècada i allunyat dels pactes per dalt entre partits. 

ESTRATÈGIA DE MOBILITZACIÓ POPULAR 


Davant la paràlisi en el desplegament de la República Catalana per 
part del bloc independentista governamental, davant la inacció a 
l'hora de fer efectius els resultats d'haver exercit l'autodeterminació, 
ha estat en els espais i pràctiques de mobilització popular on, de 
manera diàfana, s'ha persistit a mantenir viva la legitimitat de l'1 
d'octubre, reivindicar la independència nacional i combatre les 
andanades repressives de l'Estat i dels seus col.laboradors 
necessaris, especialment del cos de policia autonòmica dels Mossos 
d'Esquadra. Amb la mateixa intensitat, ha estat en els espais de 
mobilització popular on la solidaritat antirepressiva i la defensa de 
les llibertats civils i polítiques ha aparegut amb tota la força. 


Precisament, en el context actual, cal fer créixer i alimentar 
políticament —les — pràctiques —Òpopulars —Ò—de mobilització 
independentista i mantenir la tensió permanent i la inestabilitat al 
Parlamenti a les institucions autonòmiques. 


Per tant, és en els espais de mobilització popular on cal focalitzar 
tots els esforços per a mantenir obert el conflicte amb l'Estat i poder 
avançar cap a una nova etapa del procés d'autodeterminació. És en 
aquests espais de construcció de la Unitat Popular, eminentment 
centrats en la mobilització i en la pràctica desobedient —com ara els 
CDR o els espais feministes organitzats que van fer possible la vaga 
feminista del 8-M—, des d'on cal fer-ho. 

Creiem que les tasques que s'han de fer des de la mobilització 
popular són les seguents: 


- Denunciar el caràcter antidemocràtic de l'Estat espanyol i del 
nacionalisme espanyol com el ciment que impossibilita qualsevol 
canvi de fons a l'Estat si prèviament no s'ha trencat amb la unitat 
d'aquest estat. 


- Desenvolupar una estratègia de no-normalització de l'ocupació i 
de la repressió que obligui l'Estat a continuar mostrant la seva 
veritable cara. 


- Aprofundir en la denúncia d'aquells sectors socials i econòmics i 
d'aquelles institucions que segresten la capacitat de decidir sobre 
els aspectes materials i polítics de la nostra vida. 


- Aprofundir en la consigna de república feminista i treballar per 
materialitzar-la en el si del moviment popular independentista. 


- Proposar i desenvolupar una estratègia internacional alternativa. 
Destacar, difondre i argumentar el caràcter internacionalista del 
projecte popular republicà. Elaborar un discurs crític amb l'Estat 
espanyol i la Unió Europea i treballar per teixir vincles de solidaritat i 
suport mutu amb les classes populars i amb els pobles que també 
estan subjugats per aquestes dues estructures. 


- Obrir debats i reflexions sobre tàctica i estratègia al voltant de 
l'autodeterminació que estiguin allunyats del renou mediàtic i de les 
Xarxes socials, així com de la pressió política partidista, i siguin fets 
de manera col:lectiva i amb visió i participació nacionals. 

ESTRATÈGIA DE LLUITA PARLAMENTÀRIA 


L'aplicació del 155 ha estat força favorable per a l'Estat. Ha 
demostrat la nul:la capacitat de resistència dels quadres polítics del 
govern autonòmic i ha aconseguit naturalitzar la intervenció 
sistemàtica sobre qualsevol aspecte de l'autogovern. Si una cosa ha 
demostrat l'aplicació del 155, a banda de la voluntat d'escarni i 
humiliació per part del govern de l'Estat, és que l'autonomia catalana 
era Una carcassa tan buida de sobirania que la pura gestió 
politicoadministrativa del gruix autonòmic tant pot fer-la un govern 
de la Generalitat com un govern de l'Estat o un delegat d'aquest 
estat. 


A partir d'ara, qualsevol govern autonòmic que es constitueixi 
actuarà sota els paràmetres de gestionar l'estretíssim marge 
existent entre l'Estatut d'Autonomia i la intervenció de l'Estat. 
L'opció de construir ruptura des de les institucions s'ha acabat, si és 
que va arribar a existir mai. La intervenció sistemàtica de l'Estat, 
que ja ha adquirit carta de naturalesa i fins i tot reporta rèdits 
electorals en l'àmbit estatal, impedirà construir espais o 
estratègies per a fer República des de l'administració autonòmica. 


Tota actuació normalitzada d'un govern autonòmic, malgrat que agiti 
la bandera del sobiranisme i de la confrontació retòrica, jugarà a 
favor d'un escenari de distensió del conflicte i de possible pacte. És a 
dir, en contra de la independència. 


Ara mateix, podem identificar tres estratègies diferents entre les 

forces polítiques que es reclamen de l'independentisme: 


- Una estratègia de retorn a la reivindicació genèrica del dret a 
decidir i del referèndum pactat, i d'intentar eixamplar la base social 
a partir de la gestió de l'autonomia. 


- Una estratègia que combina els posicionaments d'enfrontament 
simbòlic amb l'Estat i la internacionalització del conflicte, com a vies 
per a eixamplar la base social, amb la gestió autonòmica per a 
pactar un referèndum acordat amb l'Estat a mitjà termini. 


- Una estratègia d'unilateralitat que planteja bastir tota l'estratègia 
de contrapoder, mobilització popular i desobediència que va mancar 
l'octubre de 2017 per tal de generar una nova confrontació 
democràtica amb l'Estat i exercir l'autodeterminació. 


Malgrat els enfrontaments partidistes, les dues primeres estratègies 
es basen essencialment en el mateix: negar el caràcter de revolució 
política de l'exercici d'autodeterminació, dipositar tota la legitimitat i 
sobirania en unes institucions autonòmiques i pretendre buscar la 
fórmula per a passar de la llei a la llei. Aquests tres elements són 
precisament els principals panys que tanquen la porta a la plena 
autodeterminació. 


EL NOU CICLE POLÍTIC 


Un cop assumit que el sobiranisme majoritari ha descartat anar fins 
al final amb l'estratègia d'enfrontament amb l'Estat, cal que 
afrontem la decisió de quin ha de ser el paper de l'Esquerra 
Independentista envers el nou cicle polític obert posteriorment a les 
eleccions del 21 de desembre i arran dels diferents debats generats 
a l'entorn de la investidura. 

Aquest posicionament s'ha de basar a pensar quin dels escenaris 
possibles, en l'actual correlació de forces, ens permet desplegar 
millor el nostre projecte polític i valorar si, en aquests nous 
escenaris resultants, les posicions de la Unitat Popular es troben en 
disposició d'avançar o d'estancar-se. 


A partir de constatar que l'estratègia rupturista en el si de 
l'independentisme continua estant en minoria en tots els nous 
escenaris, cal mostrar clarament, en l'àmbit parlamentari, el total 
desacord amb l'estratègia de tensió controlada, legalitat, gestió 
ordinària i bilateralitat del sobiranisme governamental. Cal fer 
créixer els plantejaments de la Unitat Popular i de l'estratègia 
rupturista sent oposició i fent- ne. 


CAL DONAR SUPORT PARLAMENTARI AL SOBIRANISME GOVERNAMENTAL2 


L'Esquerra Independentista sempre ha estat plenament implicada en 
totes les yiniciatives —necessàries per a exercir el dret 
d'autodeterminació, en el suport parlamentari a qualsevol acte de 
confrontació democràtica amb l'Estat i a barrar el pas a iniciatives 
polítiques que tendien a reforçar el programa de nacionalisme 
espanyol encarnat pel bloc del 155. 


El sobiranisme governamental, però, sempre ha estat en minoria 
parlamentària per poder aplicar la seva agenda de continuisme 
liberal i maquillatge liberal-progressista en matèria social. Ha 
intentat assolir la majoria embolcallant totes les seves iniciatives 
polítiques en matèria social com a einevitables i imprescindibless 
per a continuar el camí cap a l'autodeterminació i aplicant un 
xantatge polític a l'Esquerra Independentista. 


Després de la renúncia a defensar la proclamació de la república i 

després de l'acatament del 155 ja no hi ha marge per a construir des 
del Parlament cap escenari de ruptura similar al de l'1 d'octubre. 
Ara mateix, la correlació de forces impossibilita de totes totes poder 
aplicar una política des d'un hipotètic govern que, sense fer-nos 
trampes, pugui ser qualificada de zrepublicanaz. La idea d'un govern 
efectiu és una fal-làcia, ja que les úniques polítiques efectives 
possibles seran aquelles fetes des d'una lectura restrictiva de 
l'autonomisme i dins el marc de l'ortodòxia neoliberal imposat per 
l'Estat i la UE. 


És per tot això que creiem que, en aquesta nova etapa, el paper de 
l'Esquerra Independentista al parlament autonòmic s'hauria de 
basar en els seguents principis: 


- Oposició política al govern autonòmic. Una oposició destinada a 
obstaculitzar totes aquelles mesures continuistes que tinguin un 
impacte negatiu en les condicions materials de vida de les classes 
populars, com els pressupostos o qualsevol altra mesura 
emmarcada en la enormalitat parlamentàriax. Donar el suport 
parlamentari necessari perquè el govern autonòmic pugui actuar 
amb normalitat significaria subordinar-nos i blanquejar l'estratègia 
pactista sense que això suposés cap avenç per a l'autodeterminació. 
D'altra banda, la idea de l'oposició constructiva no pot significar un 
suport emmascarat al govern autonòmic. 


- Impuls d'aquelles mesures urgents de contingut polític, social, 
econòmic i de gènere que permetin articular un programa d'unitat 
popular per a garantir l'adhesió i el suport de les majories 
treballadores i populars a la necessitat de ruptura amb l'Estat. 
Impulsar aquestes mesures des de la participació parlamentària 
però, sobretot, des del treball fora de les institucions, aglutinant els 
espais organitzats, des de la base. Com ja van abordar els adecrets 
de la dignitats, parlem de mesures que garanteixin els drets 

essencials de les classes populars. El contingut d'aquest programa 
no ha de ser negociable, sinó un programa material de mínims 
necessaris sobre els quals el projecte d'Unitat Popular ha 
d'acumular forces. 


- Suport a aquelles iniciatives encaminades a fomentar 
l'enfrontament democràtic amb l'Estat. Aquest suport, però, ha 
d'estar condicionat al fet que aquestes iniciatives suposin avenços 
tangibles per a la nostra estratègia. No hem de donar cap aval a 
iniciatives destinades a cobrir l'expedient en l'àmbit simbòlic. 


- Bloqueig a aquelles iniciatives que pretenguin fer avançar el 
programa polític del nacionalisme espanyol. Cal rebatre amb 
claredat els discursos interessats que apel:len a la 4unitats —és a 
dir, a la subordinació de la CUP vers el govern— per a frenar el perill 
que el nacionalisme espanyol guanyi batalles parlamentàries. 
L'Esquerra Independentista sempre ha actuat nítidament, evitant que 
això passés. 


- Rebuig als xantatges polítics amb els quals, en nom de 
l'autodeterminació o de la adefensa de les institucionss, el 
sobiranisme governamental vulgui sotmetre la CUP i diluir-ne el 
programa polític. 


QUIN HA DE SER EL SENTIT POLÍTIC DE L'ACCIÓ AL PARLAMENT EN AQUEST NOU 
PERIODE2 


Davant nostre, l'Esquerra Independentista tenim una disjuntiva: 
acceptar la tendència de convertir-nos en l'ala esquerra del 
sobiranisme governamental o entendre la necessitat que 
esdevinguem el motor de la Unitat Popular. 

Una de les tasques importants és la construcció d'un programa 
polític de la Unitat Popular. Aquest programa és la suma de les 
propostes de mobilitzacions, espais de lluita, organització popular, 
etc., capaç de suscitar una adhesió majoritària de les classes 
populars i, per tant, d'esdevenir el motor al voltant del qual 
s'articulin les opcions de canvi en els pròxims anys. 


La tasca parlamentària ha de treballar essencialment per sumar en 
aquest procés. Els elements principals d'acció parlamentària han 
de ser la denúncia i la constatació que les autonomies són 
administracions buides de sobirania. Això no ha de ser només 
retòrica parlamentària, sinó que s'ha de demostrar per la via dels 
fets, fent xocar les reivindicacions populars amb el mur de 
l'immobilisme de l'Estat, destapant la intervenció de facto de 
l'autonomia i els titubejos dels sectors pactistes, tant del 
sobiranisme com de l'espanyolisme. Aquestes reivindicacions 
populars són part d'allò que anirà construint el programa polític de 
la Unitat Popular, per tant, no ho entenem com una enumeració 
exhaustiva, sinó com els mínims sobre es quals es pot articular 
aquest programa: 


- Garantir, de manera urgent, una assistència sanitària universal 
pública, de qualitat i equitativa, desobeint la resolució del Tribunal 
Constitucional que declara inconstitucional aquest dret. Per a poder 
garantir una assistència sanitària universal és imprescindible un 
sistema sanitari de titularitat, gestió i provisió 100 90 públiques, i un 
únic conveni per a les treballadores sanitàries i per a la seva 
dignificació laboral. 


- Garantir l'accés a l'habitatge i als subministraments bàsics, 
l'expropiació dels pisos buits —propietat d'entitats bancàries— 
sense compensació, per raons d'interès general, per a ampliar el 
parc públic d'habitatges, i l'accés universal als subministraments 

bàsics. Tot això, desobeint la resolució del TC que declarava 
inconstitucional mesures que avançaven en aquest sentit. 


- Crear una banca pública per a una economia al servei de les 
classes populars i per a evitar els fraus bancaris, amb l'objectiu de 
recuperar el control sobre l'àmbit financer i de vincular-lo amb una 
activitat econòmica productiva no especulativa. 


- Prendre mesures urgents en clau feminista contra el patriarcat i la 
violència masclista, restituir les mesures previstes per la Llei 
d'igualtat declarades inconstitucionals pel TC, i aplicar un paquet de 
mesures urgents contra el patriarcat i la violència masclista a través 
del suport econòmic a totes les víctimes de la violència masclista i 
també de la recuperació de la gestió pública de tots els serveis de la 
Xarxa d'atenció i recuperació integral de les dones que la pateixen. 


- Garantir la gestió i la titularitat públiques dels centres 
sociosanitaris per a socialitzar les tasques de cura, d'envelliment i 
de sociodependència, i per a garantir un accés universal, equitatiu i 
de qualitat, tenint en compte que ara mateix la Xarxa de centres 
sociosanitaris i serveis de cures és de gestió privada. 


- Integrar centres educatius concertats a la xarxa pública i eliminar 
els concerts a les escoles que segreguen per sexes. 


- Internalitzar/expropiar els serveis estratègics. Recordem que 
Abertis (autopistes), Agbar (aigua), Fomento de Construcciones y 
contratas (aigua), Gas Natural Fenosa (gas i electricitat) i Cellnex 
(comunicacions) són empreses que van aprofitar el decret de Rajoy 
per marxar de Catalunya i, per tant, van negar el dret a 
l'autodeterminació. El control de les infraestructures bàsiques és un 
factor estratègic per a poder exercir la sobirania popular. 

- Internalitzar totes les infraestructures de telecomunicacions que 
es gestionen de manera privada i fer efectiva la gestió d'aquelles 
infraestructures de telecomunicacions que són titularitat de l'Estat 
espanyol. 


- Aplicar un pla de xoc per a redistribuir la riquesa i fer front a les 
situacions de pobresa i pobresa assalariada. Calen polítiques que 
pal-liin les desigualtats, però també cal redistribuir la riquesa per tal 
de poder impulsar aquestes polítiques. Des d'una pujada del Salari 
Mínim Interprofessional, fer efectius els ajuts a la dependència fins a 
garantir una renda vital. 


QUIN TIPUS DE TREBALL PARLAMENTARI2 


La denúncia del buidatge de sobirania del parlament autonòmic no 
pot ser interpretada de manera simplista. Ni la simple presentació 
de propostes que es rebutgen ni el fet de no assistir a determinats 
plens o comissions no transmeten per si soles aquesta manca de 
sobirania i, encara menys, construeixen per si soles el programa 
polític de la Unitat Popular. 


Cal dur a terme una tasca parlamentària rigorosa i ancorada en els 
moviments i en les lluites fora de la institució. Davant el camí fàcil 


del ressò mediàtic i el tractament superficial de múltiples 
problemàtiques, cal seguir el camí sòlid del treball rigorós, evitant la 
inèrcia de la política declarativa. l aquesta acció ha de ser 


corresposta pel peu i mig que el moviment ha de tenir al carrer, 
intensificant les mobilitzacions i el treball d'organització de les 
classes populars, trencant aquelles dinàmiques que tendeixen al 
replegament i treballant amb vocació d'ampliar espais. 


De l'experiència d'aquests darrers cinc anys sí que n'assenyalem 

quatre elements que creiem que han de canviar: 


- Cal trencar amb la plena participació en tot l'entramat 
parlamentari. Si afirmem que el Parlament és una institució buida 
de sobirania, cal que acceptem que bona part dels seus mecanismes 
són simples escenificacions. La participació no normalitzada en les 
activitats parlamentàries té com a objectiu, d'una banda, denunciar 
aquestes escenificacions, i de l'altra, poder prioritzar el fet realment 
clau que ha de fer un grup parlamentari reduit. 


- Així mateix, cal evitar reiterar-se en pràctiques polítiques més 
pròpies d'un partit frontissa que no pas d'un moviment que planteja 
una alternativa política al conjunt del sistema. Cal tenir clara la idea 
que un pacte en què aconsegueixes que l'altre assumeixi una 
reivindicació menor teva —i tu avalis una cosa major que no forma 
part del teu plantejament, sinó del de l'altre— no només no serveix 
per a avançar en la consecució del nostre programa polític, sinó que 
blanqueja i reforça el programa polític de l'adversari. Aquest 
esquema l'hem vist aplicat en moltes de les negociacions sobre 
temes socials en els darrers anys. 


- És necessari connectar millor el grup parlamentari amb la 
dinàmica de les lluites. Aquestes lluites han de passar a ser el 
centre de l'agenda política del grup parlamentari, el qual ha de fer- 
ne seguiment i acompanyament, i no només suport puntual. 


- Cal treure els espais formals de comunicació i referencialitat 
política fora del parlament. Així mateix, cal evitar que tota la 
focalització de la representativitat recaigui exclusivament en els 
diputats. Si allò important passa al carrer, i si som un moviment 
format essencialment per lluites, organitzacions, casals i 
candidatures municipalistes, cal comunicar des del carrer i des 
d'aquesta pluralitat. 

DEBATS A ABORDAR 


En aquest apartat plantegem diverses idees sobre debats que 
creiem que cal que l'esquerra independentista afronti a curt 
termini per a poder encarar correctament el nou escenari 
polític al Principat de Catalunya. 

SOBRE LA INSTITUCIONALITAT ALTERNATIVA, LES 
ASSEMBLEES DE GARRECGS ELEOTES I LES ELECCIONS 
MUNICIPALS DE 2019 


Entenem que la nova etapa del procés d'autodeterminació s'ha 
d'encaminar a generar dos espais en tensió dialèctica permanent. 
D'una banda, un moviment popular autònom i no subordinat a cap 
agent ni institució. De l'altra, una institucionalitat alternativa que, 
recollint la representativitat electoral, esdevingui la dipositària de la 
sobirania i una eina de lluita per l'autodeterminació. Creiem que 
aquest doble espai és l'única forma de poder superar la teranyina de 
les institucions autonòmiques en la confrontació amb l'Estat i en 
l'exercici del dret d'autodeterminació. 


La institucionalitat alternativa són aquelles institucions creades al 
marge i enfrontades amb l'ordenament jurídic que reclamen ser 
dipositàries de la sobirania política d'un poble perquè les 
institucions de l'ordenament jurídic són il-legítimes o estan 
subordinades a un estat opressor. Entenem que aquesta 
institucionalitat alternativa ha de ser d'abast nacional. 


Fins ara, les temptatives que hi ha hagut de constituir organismes 
d'aquest estil han topat amb plantejaments legalistes que a la 
pràctica han invalidat el caràcter alternatiu o rupturista d'aquests 
organismes, tancats, a més, a l'àmbit del Principat de Catalunya. Des 
de la creació de l'AMI —plantejada com una simple associació 
privada municipalista— fins a la creació de l'Assemblea de Càrrecs 
Electes —plantejada com un complement al Parlament que pretenia 

ser usada per a derivar-hi de forma simbòlica els mandats 
rupturistes—, aquestes experiències no han volgut abordar el 
principal problema: que la institucionalitat autonòmica no és la 
representació de cap sobirania i, per tant, que les institucions 
alternatives no hi poden estar subordinades. 


La perspectiva d'unes eleccions municipals la primavera de 2019 ha 
tornat a posar sobre la taula la questió de la institucionalitat 
alternativa i, com a consegquència, també alguns dels plantejaments 
electoralistes que han acompanyat les estratègies del processisme. 


Les eleccions de la primavera de 2019 no són cap plebiscit sobre l'1 
d'octubre o la independència. Alhora, és evident que el solc obert 
després de la repressió de l'1 d'octubre condicionarà el suport a 
unes o altres candidatures en funció d'aquest tema. Però els 
contextos electorals a les grans ciutats del Principat, des de 
Barcelona fins a Sabadell, passant per Badalona, fan impossible fer 
una lectura numèrica dels vots en clau d'eindependència sí o nos. El 
nostre plantejament polític al voltant d'aquestes eleccions ha de 
tenir en compte tots aquests elements. 


Cal preservar la idea del municipalisme —és a dir, de projectes 
sòlids, pensats en clau municipal, amb lògica transformadora i 
arrelats al territori— davant la voluntat de convertir les eleccions 
municipals en un subescenari del processisme on s'acabi practicant 
tota mena d'oportunisme polític. I, de nou, estem tancats dins del 
marc autonòmic. 


Els discursos d'excepció que criden a protegir les institucions de 
l'accés al govern de les forces del 155 i que presenten com a antídot 
la conformació de candidatures eindependentistessx o dàmpliess 
—que puguin agrupar des del PdeCAT fins a la CUP, passant fins i tot 
pels Comuns— són discursos interessats per a obrir camp de joc a 


26 ENDAVANT - ORGANITZACIÓ SOCIALISTA D'ALLIBERAMENT NACIONAL 


l'oportunisme. L'acció de la CUP als ajuntaments, a l'hora de la 
conformació d'equips municipals, sempre ha actuat en favor de les 
opcions més honestes, transparents i de recanvi. 


Els discursos que reclamen candidatures àmplies, que contenen la 
idea implícita que les candidatures de l'Esquerra Independentista 
són candidatures sectàries, també són discursos interessats. La 
capacitat de creixement de les candidatures municipalistes lligades 
a la CUP no s'entendria sense la idea de candidatura àmplia. La CUP 
sempre ha basat la conformació de les seves candidatures en la 
lògica de 0sobrepassar els límits orgànics de l'Esquerra 
Independentista. Alhora, cal alertar que, com molt bé ha demostrat 
l'experiència dels darrers anys, les candidatures basades a sumar 
parts que no tenen un projecte comú, sinó un interès electoral 
conjuntural, han acabat obtenint resultats més dolents dels que 
esperaven. 


L'Esquerra Independentista ha de plantejar les eleccions municipals 
de 2019 a partir de projectes municipalistes arrelats al territori: 
candidatures transformadores, superadores de la mera gestió, amb 
projecte propi i amb vocació de majoria. Cal combatre l'oportunisme 
polític i assenyalar-lo com a perill per al creixement, no d'espais 
polítics propis, sinó de projectes emancipadors i del mateix procés 
d'autodeterminació. 


L'Esquerra Independentista ha d'analitzar i debatre de quina 
manera, a partir de les eleccions municipals, es conforma la 
institucionalitat alternativa i es poden superar les concepcions 
subordinades o oportunistes al voltant d'aquest tipus d'organismes. 

SOBRE LA MAJORIA SOCIAL 


La questió de si hi ha una majoria social suficient per a legitimar la 
independència del Principat ha estat un debat recurrent, ja que 
l'independentisme no ha pogut aplegar més del 50 90 del vot global 
en les diferents eleccions o més del 50 90 del cens en el referèndum 
d'autodeterminació. 


No té cap sentit exigir a l'independentisme que acrediti una majoria 
de vots favorables a la independència sota paràmetres propis d'un 
referèndum acordat i, alhora, prohibir que es faci aquest 
referèndum i reprimir-lo. 


El projecte independentista ha acreditat una majoria política 
favorable a la independència en tots els processos que ha pogut 
habilitar per constatar-la. Aquesta majoria política s'ha demostrat en 
majories parlamentàries i, sobretot, en la capacitat de poder fer un 
referèndum d'autodeterminació i aplegar més de dos milions de vots 
malgrat la prohibició de l'Estat i una ferotge repressió que va acabar 
amb un miler de persones ferides. 


Per contra, el suport a l'statu quo de pertinença al Regne d'Espanya 
ha estat derrotat en tots aquests escenaris malgrat usar a fons 


l'aparell repressiu i el poder econòmic per a imposar-se. 


En un context en què per part de l'Estat es nega i en què es 
reprimeix qualsevol mecanisme o procés perquè la ciutadania pugui 

expressar la seva opinió sobre la independència, exigir a 
l'independentisme que acrediti una majoria política que només es 
pot acreditar a través d'aquests mecanismes o processos és abocar 
l'independentisme a restar reclòs en el camp de les idees i no en el 
camp dels projectes materialitzables. 


És evident que, com més ampli sigui el suport a la independència, 
més força i més capacitat d'enfrontament democràtic amb l'Estat 
tindrem. Però condicionar la legitimitat d'exercir. el dret 
d'autodeterminació al fet de no aconseguir acreditar uns resultats 
només acreditables a través d'un mecanisme prohibit i reprimit és 
negar la legitimitat a qualsevol projecte emancipador i, en 
consequència, plantejar la questió de l'autodeterminació únicament 
com un econflicte democràtics i no com un dret inalienable de tots 
els pobles sense estat. 

SOBRE LA UNILATERALITAT I LA NEGOCIACIÓ AMB L'ESTAT 


Davant un estat que nega, prohibeix i reprimeix l'exercici del dret 
d'autodeterminació, l'única manera d'exercir aquest dret és 
unilateralment i desobeint l'ordenament jurídic d'aquest estat. 


Ni l'Estat espanyol ni la Unió Europea no acceptaran negociar cap 
referèndum d'autodeterminació si no es troben en una posició 
clarament perdedora. És a dir, no podem descartar que l'Estat 
espanyol s'avingui a acordar un referèndum d'autodeterminació, 
però sí que podem preveure que això només té opcions de donar-se 
en una situació en què l'Estat estigui en una posició clarament 
perdedora i el control efectiu del poder ja recaigui en mans de 
l'independentisme. l l'única manera d'arribar a una situació com 
aquesta és, també, optar per la unilateralitat i la desobediència. 


Qualsevol plantejament basat a exercir el dret d'autodeterminació 
a través d'un procés pactat entre l'Estat i el poder autonòmic, que 
explori els límits constitucionals o que es faci a través d'una 
reforma legal, o bé és un plantejament ingenu que desconeix la 
naturalesa de l'Estat espanyol, o bé és un plantejament que, en 
realitat, busca una negociació política per a millorar l'estatus 
territorial d'una part dels Paisos Catalans en el si de l'Estat. 

SOBRE UN PROCÉS CONSTITUENT PREVI A LA RUPTURA 
AMB L'ESTAT 


La idea d'un procés constituent ha estat un dels motors del projecte 
independentista. El projecte de construir un nou estat, no des de les 
estructures polítiques actuals, sinó a partir de la nova correlació de 
forces sorgida de la ruptura amb l'Estat espanyol, és un dels 
fonaments del projecte republicà. 


Davant les vicissituds del processisme, l'ala esquerra del 
sobiranisme ha posat sovint sobre la taula la idea d'iniciar ja el 
procés constituent com a forma de desbordar l'estancament del 
procés d'autodeterminació i poder regatejar el bloqueig de l'Estat. 
Alhora, la perspectiva d'un procés constituent que hauria de 
resoldre les problemàtiques socials ha servit per sublimar les 
contradiccions d'una esquerra que en la dinàmica del procés ha 
avalat polítiques socials de continuisme liberal respecte als 
governs anteriors. 


Aquesta opció ha posat sovint sobre la taula diverses experiències de 
processos constituents vinculats a canvis socials —des del Portugal 
dels clavells fins a les experiències de l'Equador i Veneçuela— per 
a defensar la idea que el procés constituent pot iniciar-se sense tenir 
el control complet de tots els ressorts del poder polític, i que és en 
aquest procés que el nou poder va guanyant tots aquests ressorts. 
Aquesta comparativa parteix d'un error fonamental: tots aquests 
processos constituien un nou règim, però deixaven intactes els 
fonaments més essencials de l'Estat: les fronteres i la identitat 
nacional. 

Si fem aquesta translació a la situació del Principat, cal observar, en 
primer lloc, que el canvi que es vol fer no és de règim, sinó que 
implica, a més, la destrucció dels elements més fonamentals de 
l'Estat i del nacionalisme que el sustenta. En segon lloc, que la 
institució des de la qual es vol operar el procés constituent no té ni 
tan sols sobirania nominal, sinó que està subordinada a un poder 
jeràrquicament superior. 


En alguns d'aquests plantejaments, a més, hi sura la idea que, com 
que la societat catalana expressa, enquesta rere enquesta, uns 
valors polítics escorats a l'esquerra, el resultat d'un procés 
constituent també tendiria a l'esquerra, automàticament. Ara bé, 
aquesta esquerra no té un programa polític clar, definit i socialitzat 
entre amplis sectors populars. Iniciar un procés constituent sense 
un programa polític d'unitat popular és abonar el terreny per al 
triomf dels postulats basats en allò conegut i en el 4sentit comú. 
És a dir, en la reproducció del model autonomista dels darrers 30 
anys. 


És per això que creiem que l'Esquerra Independentista ha 
d'aprofundir en aquest debat i variar alguns dels plantejaments que 
s'han anat fent. En aquest sentit, creiem que no és possible l'inici 
d'un veritable procés constituent abans que s'hagi produit la 
ruptura amb l'Estat, i que el camí per a eixamplar els suports 
socials en relació amb aquesta ruptura s'ha de fer mitjançant la 
construcció d'un programa polític d'unitat popular. 

SOBRE L'ACCÉS AL PODER 


En les concepcions liberal-progressistes, absolutament 
hegemòniques en el si del sobiranisme, la questió de l'accés al poder 
es basa simplement a guanyar els espais polítics de representativitat 
i exercir-ne les competències. 


Aquesta concepció parteix de dos plantejaments equivocats. En 
primer lloc, els ordenaments jurídics dels estats liberals 
parlamentaris restringeixen el joc democràtic a allò que no posa en 
perill els fonaments d'aquest Estat, de manera que fan impossible 
que, a través de l'accés al govern i amb l'ús dels mecanismes legals, 
es pugui canviar cap dels fonaments que sustenten un estat. En 
segon lloc, el poder polític és quelcom que va molt més enllà d'un 
gabinet de govern o d'una majoria parlamentària. Són tots els 
aparells de l'estat i la seva capacitat coercitiva, juntament amb la 
capacitat de condicionament i coerció del poder econòmic. 


Així mateix, hi ha un tercer element que molt sovint no es té en 
compte: en el cas del poder autonòmic català, no estem parlant 
d'una administració sobirana, sinó d'un aparell administratiu 
totalment subordinat al de l'Estat. 


El debat sobre l'accés al poder en el si del procés sobiranista s'ha 
donat de manera esbiaixada. S'ha basat en la questió de les 
4estructures d'Estats, és a dir, en l'intent d'habilitar mecanismes 
administratius sobirans a partir d'un poder no sobirà com és 
l'autonomia, i en el fet que això permetés una transició ade la llei a 

la lleix. El resultat real de tota aquesta estratègia configura un dels 
episodis més lamentables del procés. Però també, en l'àmbit teòric, 
aquest plantejament significava no entendre quin era l'abast real del 
poder de l'Estat ni la naturalesa del nacionalisme espanyol. 


El nostre és un procés d'alliberament nacional dins un estat 
occidental inserit perfectament en el nucli de totes les 
organitzacions del capitalisme internacional. Que el poble pugui 
guanyar el poder a l'Estat i fer efectiva la independència passa per 
una acció de masses destinada a neutralitzar la capacitat de 
consens i coacció d'aquest estat damunt de la població i del 
territori. 

Qui som2 


Endavant, organització socialista d'alliberament nacional, 
som una organització política que treballem per una 
República independent dels Paisos Catalans i la construcció 
d'una societat socialista i feminista. 


Per assolir aquests objectius apostem per una estratègia 
d'Unitat Popular. Creiem que els protagonistes d'un procés 
de canvi han de ser les classes populars dels Paisos 
Catalans i volem treballar per organitzar-les políticament al 
voltant d'un programa d'unitat popular. 


Endavant OSAN treballem activament i de manera 
coordinada amb la resta d'organitzacions de l'esquerra 
independentista, amb l'objectiu de construir un moviment 
polític arreu dels Paisos Catalans per tal d'impulsar la 
Unitat Popular. 


Si vols militar a Endavant, escriu-nos a 


expansioídendavant.org 

